На основу чл. 55.став 1. тачка 2), чл. 57. и 60. Закона о јавним набавкама (Сл.гласник РС бр. 124/2012, 68/15), и Одлуке о покретању поступка јавне набавке **ЈН** **ВВ 02/18** бр.2285 од 09.05.2018. године.

ЈКП "Чистоћа" Краљево, Жичка 10 в

објављује

**П О З И В**

**ЗА ПОДНОШЕЊЕ ПОНУДА У ОТВОРЕНОМ ПОСТУПКУ ЈАВНЕ НАБАВКЕ**

**ЈН ВВ 02/18 МОТОРНА ГОРИВА**

за јавну набавку добара: **МОТОРНА ГОРИВА**

Врста наручиоца: локална самоуправа

**Предмет јавне набавке ЈН ВВ 02/18 су добра: МОТОРНА ГОРИВА**

Општи речник набавки : 09134220 - Дизел гориво (ЕN 590); Безоловни моторни бензин – 09132100 и 09133000 Течни нафтни гас (LPG)

Предмет јавне набавке детаљно је дефинисан конкурсном документацијом.

Предметна јавна набавка је обликована у 2 (две) партије:

* Партија 1: **Evro dizel-снабдевање на велико**
* Партија 2: **Остала горива -малопродаја**

Право учешћа у поступку јавне набавке ЈН ВВ 02/18 имају сви понуђачи који испуњавају услове прописане чланом 75.и 76. Закона о јавним набавкама односно конкурсном документацијом наручиоца, уколико доставе доказе о испуњености услова сходно члану 77. Закона о јавним набавкама и осталих услова наведених у конкурсној документацији

Конкурсном документацијом ближе су одређени услови за учешће у поступку, као и начин доказивања испуњености услова.

**Критеријум за доделу уговора у овом поступку јавне набавке**

* Партија 1: **Evro dizel- “**најнижа понуђена цена”
* Партија 2: **Остала горива-малопродаја** - **“**најнижа понуђена цена“

Елементи критеријума, односно начин у смислу чл.84 став 4 Закона о јавним набавкама на основу којих ће наручилац извршити доделу уговора у ситуацији када постоје две или више понуда са истом понуђеном ценом / једнаким бројем пондера

**Партија 1**: **Evro dizel** – **снабдевање на велико**

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи рок плаћања.

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који понуди краћи рок испоруке.

Уколико ни након примене горе наведених резервних елемената критеријума није могуће донети одлуку о додели уговора, наручилац ће уговор доделити понуђачу који буде извучен путем жреба.

**Партија 2: Остала горива-малопродаја**

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи рок плаћања.

Уколико ни након примене горе наведених резервних елемената критеријума није могуће донети одлуку о додели уговора, наручилац ће уговор доделити понуђачу који буде извучен путем жреба.

Конкурсна документација може да се преузме на Порталу службених гласила РС, Порталу управе за за јавне набавке или на интернет страници **www.jkpcistocakv.rs**

Понуде се подносе на преузетим обрасцима из конкурсне документације у

запечаћеној коверти са обавезном назнаком на предњој страни

**„Понуда по позиву ЈН ВВ 02/18 МОТОРНА ГОРИВА за партију \_\_\_\_\_– НЕ ОТВАРАТИ“** и могу се доставити лично или поштом на адресу ЈКП „Чистоћа“ Краљево, Жичка 10в. Наручилац не сноси одговорност за понуде послате брзом поштом.

На полеђини коверте обавезно мора бити наведен назив, адреса и број телефона - факса понуђача, као и име особе за контакт.

Рок за достављање понуда је 31 дан од дана објављивања Позива на Порталу јавних набавки, односно **11.06.2018**. године до **12.00** часова, односно у време и на начин предвиђен конкурсном документацијом.

Уколико рок истиче на дан који је нерадан или дан државног празника, као последњи дан наведеног рока сматраће се први следећи радни дан до 12.00 часова, а благовременим ће се сматрати све понуде које у наведеном року стигну у управну зграду наручиоца

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и иста ће бити враћена неотворена понуђачу, са назнаком да је поднета неблаговремено.

Понуде ће се отварати јавно, одмах по истеку рока за подношење понуда, **11.06.2018**. године у **13.00** часова.

Понуђач може да поднесе понуду за једну или обе партије. Понуда мора да обухвати најмање једну целокупну партију.

Отварање понуда ће се обавити у просторијама наручиоца ЈКП Чистоћа Краљево, Жичка 10 в

Сва заинтересована лица могу присуствовати отварању понуда.

Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

Наручилац ће одлуку о додели уговора донети у року од 25 дана од дана јавног отварања понуда.

Наручилац задржава право да обустави поступак јавне набавке у било ком моменту пре закључења уговора.

Заинтересовано лице може, у писаном облику (на е-маил: bojana.cistoca@gmail.com или путем факса 036/362-202 или путем поште на адресу наручиоца) тражити од наручиоца додатне информације или појашњења у вези са припремањем понуде, најкасније 5 дана пре истека рока за подношење понуде и то радним данима у радно време од 06.30 до 14.00 са напоменом

 „Захтев за додатним информацијама или појашњењима конкурсне документације” број **ЈН ВВ 02/18**

Наручилац ће у року од 3 (три) дана од дана пријема захтева за додатним информацијама или појашњењима конкурсне документације, одговор објавити на Порталу јавних набавки и на својој интернет страници.

Особе за контакт: Бојана Пандрц, шеф комерцијалне службе (е-маил: bojana.cistoca@gmail.com), Предраг Перић, технички директор (е-маил: cistocakv@gmail.com)